CELEX: 62013TB0603
Language: el
Date: 2014-06-24 00:00:00
Title: Υπόθεση T-603/13: Διάταξη του Γενικού Δικαστηρίου της 24ης Ιουνίου 2014 — Léon Van Parys NV κατά Επιτροπής (Προσφυγή ακυρώσεως — Τελωνειακή ένωση — Αίτημα της Επιτροπής προς τις βελγικές αρχές να της αποστείλουν συμπληρωματικά πληροφοριακά στοιχεία — Ενημερωτικό έγγραφο προς την προσφεύγουσα σχετικό με το αίτημα αυτό — Προσβλητή πράξη — Απαράδεκτο)

15.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/62
            
         Διάταξη του Γενικού Δικαστηρίου της 24ης Ιουνίου 2014 — Léon Van Parys NV κατά Επιτροπής
   (Υπόθεση T-603/13) (1)
   
   ((Προσφυγή ακυρώσεως - Τελωνειακή ένωση - Αίτημα της Επιτροπής προς τις βελγικές αρχές να της αποστείλουν συμπληρωματικά πληροφοριακά στοιχεία - Ενημερωτικό έγγραφο προς την προσφεύγουσα σχετικό με το αίτημα αυτό - Προσβλητή πράξη - Απαράδεκτο))
   2014/C 315/104
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσα): Firma Léon Van Parys NV (Αμβέρσα, Βέλγιο) (εκπρόσωποι: P. Vlaemminck, B. Van Vooren και R. Verbeke, δικηγόροι)
   
      Καθής): Ευρωπαϊκή Επιτροπή (εκπρόσωποι): A. Caeiros, B. R. Killmann και M. van Beek)
   
      Αντικείμενο
   
   Αφενός, αίτημα ακυρώσεως του εγγράφου της Επιτροπής της 16ης Σεπτεμβρίου 2013, με το οποίο αυτή ζητεί συμπληρωματικές πληροφορίες από τη βελγική Υπηρεσία Τελωνείων και Ειδικών Φόρων Καταναλώσεως, και του εγγράφου της Επιτροπής, της ιδίας ημερομηνίας, το οποίο ενημερώνει την προσφεύγουσα περί του αιτήματος αυτού και περί της αναστολής της σχετικής προθεσμίας εξετάσεως βάσει του άρθρου 907 του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου, για τη θέσπιση του κοινοτικού τελωνειακού κώδικα (ΕΕ L 253, σ. 1), και, αφετέρου, αίτημα να διαπιστώσει το Γενικό Δικαστήριο ότι το άρθρο 909 του κανονισμού 2454/93 έχει αναπτύξει πλήρως τα αποτελέσματά του έναντι της προσφεύγουσας κατόπιν της εκδόσεως της αποφάσεως του Γενικού Δικαστηρίου της 19ης Μαρτίου 2013, T-324/10, Firma Van Parys κατά Επιτροπής (που δεν έχει ακόμη δημοσιευθεί στη Συλλογή).
   
      Διατακτικό
   
   Το Γενικό Δικαστήριο διατάσσει:
   
               1.
            
            
               Απορρίπτει την προσφυγή ως απαράδεκτη.
            
         
               2.
            
            
               Η προσφεύγουσα, Firma Leon Van Parys, φέρει τα δικά της δικαστικά έξοδα καθώς και εκείνα της Ευρωπαϊκής Επιτροπής.
            
         
      (1)  EE C 24 της 25.2.2014.